DECIZIA COMISIEI
din 26 octombrie 2009
de modificare a Deciziei 2008/359/CE de instituire a Grupului la nivel înalt pentru competitivitatea industriei agroalimentare, în scopul prelungirii perioadei de aplicabilitate
(2009/785/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
întrucât:
(1)
Decizia 2008/359/CE a Comisiei din 28 aprilie 2008 de instituire a Grupului la nivel înalt pentru competitivitatea industriei agroalimentare (1) este în vigoare pentru o perioadă de timp limitată.
(2)
Grupul la nivel înalt a încurajat competitivitatea industriei agroalimentare a Comunității Europene întocmind Raportul privind competitivitatea industriei agroalimentare europene (2), precum și 30 de recomandări și o foaie de parcurs cu inițiativele cheie privind punerea în aplicare. Aceste inițiative nu trebuie să rămână singulare.
(3)
Lucrările Grupului la nivel înalt pentru competitivitatea industriei agroalimentare trebuie să se desfășoare în continuare conform acelorași reguli stabilite prin respectiva decizie.
(4)
Prin urmare, Decizia 2008/359/CE ar trebui modificată în consecință,
DECIDE:
Articol unic
Articolul 6 din Decizia 2008/359/CE se înlocuiește cu următorul text:
„Articolul 6
Expirare
Prezenta decizie se aplică până la 31 decembrie 2010.”
Adoptată la Bruxelles, 26 octombrie 2009.